**Notă informativă**

**la proiectul hotărârii cu privire la modificarea Hotărârii de Guvern nr. 275/2022 pentru aprobarea modului de repartizare a mijloacelor Fondului național de dezvoltare a agriculturii și mediului rural pentru compensarea parțială a accizelor la motorină utilizată de producătorii agricoli în anul 2022**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Agriculturii și Industriei Alimentare |
| 1. **Condițiile ce au impus elaborarea proiectului de act normativ și finalitățile urmărite** |
| În contextul scumpirii galopante a inputurilor, în special a motorinei, atât în plan internațional, regional, cât și național, Ministerul a consultat cu toate părțile interesate, intervențiile ce urmează a fi întreprinse în acest scop.  De menționat că, prețul unui litru de motorină la moment trece de cifra de 32 lei, ceea ce constituie cu cca 20 lei sau de 2,6 ori mai mult față de prețurile din anul precedent, atunci când pentru 1 litru de motorină procurată angro, producătorii agricoli achitau cca 12 lei. Inclusiv, de la momentul elaborării și argumentării necesității de a compensa acciza la motorină pentru agricultori, prețul s-a majorat încă cu 6 lei per litru.  Astfel, prețurile mari la motorină și alte inputuri pot influența nemijlocit majorarea prețului de cost al materiei prime, cu cel puțin 40%, față de anul trecut, creând astfel majorări în lanț a prețurilor pentru produsele finite, în special pentru produsele social importante.  Totodată, pentru asigurarea necondiționată a securității alimentare a țării, reieșind din sursele disponibile la Buget se propune repartizarea a **320** mil lei din Fondul național de dezvoltare a agriculturii și mediului rural, pentru compensarea cotei accizei pentru motorină, în dependență de categoria agentului economic, conform prevederilor Legii nr. 179/2016, după cum urmează:   * Întreprinderile micro, mici și mijlocii, inclusiv cele din sectorul zootehnic vor beneficia de compensarea accizei în cuantum **de 100% (2980 lei/tonă**), dar nu mai mult de 200 mii lei per beneficiar și per sector. * Ceilalți producători agricoli, vor beneficia de compensații în cuantum de **30%** sau 894 lei/tonă;   Conform calculelor estimative, în anul 2022 sunt necesare cca 197,83 mii tone de motorină, din care cca 179,64 mii tone de motorină pentru sectorul vegetal, iar pentru un cap de animal pe specie sunt estimate cca 18,19 mii tone de motorină.    Conform unui calcul estimativ, sunt 13 962 de întreprinderi micro, mici și mijlocii, care prelucrează cca 545 834 ha (conform studiului „Agriculture in the Republic of Moldova Study of Current Holistic Challenges & Prospects”), prin urmare compensarea accizei integral necesită suplimentar, pentru sectorul vegetal, încă 96,2 mil lei, iar pentru Sectorul zootehnic sunt necesari încă 35,9 mil lei, în cazul când se va compensa integral acciza la motorină.  Astfel pentru exercițiul de rambursare a accizei integrale pentru întreprinderile micro, mici, mijlocii și a tuturor exploatațiilor din sectorul zootehnic, precum și pentru compensarea parțială a accizei la motorină la alte categorii de întreprinderi, sunt estimate ca fiind necesare cca 320 mil lei.  Subsidiar, pentru implementarea Regulamentului respectiv, în Legea nr. 276/2016 cu privire la principiile de subvenționare în dezvoltarea agriculturii și mediului rural au fost operate prevederi derogatorii pentru a aloca compensații în acest sens, operate prin Legea nr. 103/2022  Sursele financiare direcționate spre compensarea accizei pentru motorină, vor asigura producătorii agricoli cu mijloace financiare, în vederea efectuării lucrărilor agricole de sezon, întreținerea corespunzătoare a exploatațiilor agricole, diminuarea costurilor de producție și asigurarea securității alimentare a țării. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nominalizat nu conține norme privind armonizarea legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi** |
| Principalele, prevederi ale proiectului de hotărâre cu privire la modificarea Hotărârii de Guvern nr. 275/2022 pentru aprobarea modului de repartizare a mijloacelor Fondului național de dezvoltare a agriculturii și mediului rural pentru compensarea parțială a accizelor la motorina utilizată de producătorii agricoli în anul 2022 sunt:   1. Clasificarea producătorilor agricoli și stabilirea cuantumului de compensare a accizei la motorină după cum urmează:   - Întreprinderile micro, mici și mijlocii, catalogate conform prevederilor Legii nr. 179/2016, vor beneficia de compensarea accizei la motorină, în cuantum de 100% sau 2980 lei/tonă;  - Ceilalți producătorii agricoli mari vor beneficia de compensații în cuantum de 30% sau 894 lei/tonă;  - Pentru întreprinderile din sectorul zootehnic compensarea accizei la motorină va fi în mărime de 100% sau 2980 lei/tonă;  Conform prevederilor aprobate prin Hotărârea Guvernului nr. 275/2022, acciza la motorină urma să fie compensată în cuantum de 30% pentru toate categoriile de solicitanți.   1. Compensarea accizei la motorina achiziționată va fi acordată conform facturilor începând cu 1 ianuarie 2022. În regulamentul aprobat prin Hotărârea Guvernului nr. 275/2022, compensarea accizei se efectua conform facturilor pentru motorina achiziționată de la data intrării în vigoare a Hotărârii, adică de la data de 29 aprilie 2022. Menționăm că, lucrările de primăvară sunt cele care necesită cel mai mare număr de lucrări mecanizate, prin urmare și consumul de motorină este mai mare. Mai mult ca atât, conform Codului Fiscal, acciza la motorină se calculează începând cu data de 1 ianuarie 2022. Conform modificărilor propuse, solicitanții care deja au înaintat dosarele la AIPA, vor avea posibilitatea de a solicita compensare pentru acciza la motorina achiziționată în perioada 1 ianuarie - 28 aprilie 2022. 2. Se stabilește un nou plafon pentru compensația acordată, în valoare de **200** **mii lei** anual per beneficiar. În acest scop, din Fondul Național de Dezvoltare a Agriculturii și Mediului Rural vor fi alocate surse financiare în valoare de **320** mil lei, care urmează a fi distribuite prin intermediul Agenției de Intervenție și Plăți pentru Agricultură.   În proiectul precedent plafonul constituia 100 mii lei, iar suma totală alocată în vederea compensării accizelor la motorină era de 200 mil. lei, inclusiv pentru sectorul zootehnic cuantumul calculat constituia 30% din valoarea accizei.  Prin urmare, suportul propus ar asigura compensarea a circa 252 lei per hectar (în cuantum de 100% constituie cca 2,52 lei/litru de motorină), necesarul mediu pentru prelucrarea 1 ha de teren agricol este de cca 100 litri, raportată la 32,32 lei/litru sau 7,79% din necesarul total. |
| 1. **Fundamentarea economico-financiară** |
| Pentru repartizarea compensațiilor vor fi utilizate mijloacele alocate din Bugetul de stat, în limitele Fondului național de dezvoltare a agriculturii și mediului rural. |
| 1. **Modul de încorporare a actului în cadrul normativ în vigoare** |
| Proiectul este elaborat în temeiul art. 37 alin. (21)  din Legea nr. 276/2016 cu privire la principiile de subvenționare în dezvoltarea agriculturii și mediului rural (Monitorul Oficial al Republicii Moldova, 2017, nr. 67-71, art. 93), cu modificările ulterioare. |
| 1. **Avizarea şi consultarea publică a proiectului** |
| Pentru consultarea publică proiectul a fost publicat pe pagina web a Ministerului Agriculturii şi Industriei Alimentare, la compartimentul „Transparența decizională”, rubrica „Proiecte de documente” și pe <http://www.particip.gov.md>. Totodată, prevederile propuse pentru modificare au fost consultate cu reprezentanții Asociațiilor de profil. |
| **8. Constatările expertizei anticorupție** |
| Proiectul urmează a fi supus expertizei Centrului Național Anticorupție. |
| **9. Constatările expertizei de compatibilitate** |
| Nu este necesară. |
| **10. Constatările expertizei juridice** |
| În temeiul art. 34 şi 37 din Legea nr. 100/2017 cu privire la actele normative, proiectul urmează a fi supus expertizei juridice. |
| **11. Constatările altor expertize** |
|  |

**Secretar de stat Vasile ȘARBAN**

Ex: Bîlici Dulsineia

Tel. 0 (22) 204-515